Liidetud kohtuasjad T‑423/13 ja T‑64/14

Good Luck Shipping LLC

versus

Euroopa Liidu Nõukogu

„Ühine välis‑ ja julgeolekupoliitika — Teatavate isikute ja üksuste suhtes võetud piiravad meetmed, mille eesmärk on tõkestada tuumarelva levikut Iraanis — Rahaliste vahendite külmutamine — Õigusnormi rikkumine — Õiguslik alus — Hindamisviga — Tõendite puudumine”

Kokkuvõte – Üldkohtu (teine koda) 24. mai 2016. aasta otsus

Ühine välis- ja julgeolekupoliitika – Iraani vastu suunatud piiravad meetmed – Selliste isikute, üksuste või asutuste rahaliste vahendite külmutamine, kes on tuumarelvade levikusse kaasatud või toetavad seda – Õigusaktid, millega kehtestatakse piiravad meetmed nende üksuste suhtes, mis kuuluvad üksusele, mille rahalised vahendid on külmutatud, või on viimati nimetatu kontrolli all – Viimati nimetatud üksust puudutavate piiravate meetmete tühistamine loetellu kandmise üldkriteeriumide järgimata jätmise tõttu – Tagajärjed – Omandis või kontrolli all olevate üksuste suhtes kehtestatud piiravate meetmete kehtetus – Loetellu kandmise üldkriteeriumide muutmine – Asjakohasuse puudumine

Ühine välis- ja julgeolekupoliitika – Iraani vastu suunatud piiravad meetmed – Selliste isikute, üksuste või asutuste rahaliste vahendite külmutamine, kes on tuumarelvade levikusse kaasatud või toetavad seda – Õigusaktid, millega kehtestatakse piiravad meetmed nende üksuste suhtes, mis kuuluvad üksusele, mille rahalised vahendid on külmutatud, või on viimati nimetatu kontrolli all – Viimati nimetatud üksust puudutavate piiravate meetmete tühistamine – Tagajärjed – Omandis või kontrolli all olevate üksuste suhtes kehtestatud piiravate meetmete kehtetus

Euroopa Liidu õigus – Põhimõtted – Kaitseõigused – Iraani vastu suunatud piiravad meetmed – Selliste isikute, üksuste või asutuste rahaliste vahendite külmutamine, kes on tuumarelvade levikusse kaasatud või toetavad seda – Õigus tutvuda dokumentidega – Õigus, mille eeldus on nõukogule vastava taotluse esitamine

Ühine välis- ja julgeolekupoliitika – Iraani vastu suunatud piiravad meetmed – Selliste isikute, üksuste või asutuste rahaliste vahendite külmutamine, kes on tuumarelvade levikusse kaasatud või toetavad seda – Kaitseõigused – Kohustus teavitada süüstavatest asjaoludest – Hilisem otsus, millega jäeti hageja nimi nende isikute loetellu, keda need meetmed puudutavad

Vt otsuse tekst. (vt punktid 46–52)

Sellise akti, millega võeti piiravad meetmed, õiguspärasust üksuse suhtes saab põhimõtteliselt hinnata ainult neid faktilisi ja õiguslikke asjaolusid arvesse võttes, mille alusel need aktid on vastu võetud, ning mitte nende asjaolude alusel, millest nõukogu sai teada pärast nende aktide vastuvõtmist, ja seda isegi siis, kui nõukogu on arvamusel, et need asjaolud saavad õiguspäraselt täiendada neis aktides toodud põhjendusi ja täiendada nende vastuvõtmise alust. (vt punkt 55)

Vt otsuse tekst. (vt punktid 56, 57, 60, 63–65)

Vt otsuse tekst. (vt punkt 62)

Vt otsuse tekst. (vt punkt 76)

Sellise üksuse loetellu kandmise õiguspärasus nende isikute ja üksuste loetellu, kelle suhtes kohaldatakse piiravaid meetmeid nende seotuse tõttu mõne teise üksusega, kelle nimi on kantud kõnealusesse loetellu, sõltub tingimusest, et loetellu kandmise ajal peab see teine üksus olema õiguspäraselt sellesse loetellu kantud. Kõnealusesse loetellu õiguspäraselt kantud üksusele kuuluvate või tema kontrolli all olevate või tema nimel tegutsevate üksuste rahaliste vahendite külmutamine on vajalik ja sobiv, et tagada kõnealuse üksuse suhtes võetud meetmete tõhusus ja see, et nendest meetmetest ei hoita kõrvale; nende üksuste sellesse loetellu kandmine ei ole enam nende eesmärkidega õigustatud siis, kui teine üksus ei ole õiguspäraselt loetellu kantud. Seega rikub nõukogu õigusnormi, kui ta tugineb otsuses jätta üksuse nimi nende isikute ja üksuste loetellu, kelle suhtes kohaldatakse piiravaid meetmeid, tema seosele teise üksusega, kelle nimi oli sellesse loetellu kantud, kui viimati nimetatud üksuse kanne kõrvaldatakse tühistamisotsuse tulemusel õiguskorrast. Isegi kui selle teise üksuse kandmise tagajärjed nende isikute ja üksuste loetellu, kelle suhtes kohaldatakse piiravaid meetmeid, jäeti tühistamisotsusega kehtima kuni edasikaebamise tähtaja möödumiseni, kõrvaldati kõnealune kanne pärast nimetatud tähtaja möödumist tagasiulatuvalt õiguskorrast. (vt punktid 77, 79 ja 83)

Kui Üldkohus tühistab piiravad meetmed, mis on võetud teatavate isikute ja üksuste suhtes Iraanis tuumarelva leviku tõkestamise eesmärgil, ja määrab tühistamisotsuses tähtaja, mille jooksul õigusakti tühistamise mõju on peatatud, et võimaldada nõukogul kõrvaldada tuvastatud rikkumised, võttes vajaduse korral vastu nende isikute ja üksuste, kelle suhtes kohaldatakse piiravaid meetmeid, uued loetellu kandmise üldkriteeriumid, ja uued piiravad meetmed, millega külmutatakse asjassepuutuvate üksuste rahalised vahendid tulevikus, siis need uued loetellu kandmise üldkriteeriumid ega ka uued piiravad meetmed ei võimalda õiguspäraseks muuta meetmeid, mis on tunnistatud tühistamisotsuses õigusvastaseks. Ainuüksi nende uute loetellu kandmise üldkriteeriumide muutmisega ei muutu tühistamise tagajärgede peatamise ajal muutmisest alates õiguspäraseks kanded kõnealustesse loeteludesse, mis tehti eelmiste loetellu kandmise üldkriteeriumide põhjal, ning mis pärast tühistamise mõju peatamise tähtaja möödumist kõrvaldati tagasiulatuvalt õiguskorrast, nagu poleks neid kunagi olnudki. Seega rikkus nõukogu õigusnormi, kui ta otsustas jätta üksuse nime nende isikute ja üksuste loeteludesse, kelle suhtes kohaldatakse piiravaid meetmeid, tema seotuse tõttu teise üksusega, kelle kanne nimetatud loetelus oli kustutatud, isegi kui kande loetelusse jätmise otsus tehti pärast nende isikute või üksuste, kelle suhtes kohaldatakse piiravaid meetmeid, uute loetellu kandmise üldkriteeriumide vastuvõtmist, et tagada nimetatud teise üksuse loetellu kandmise kooskõla nende uute loetellu kandmise üldkriteeriumidega. (vt punktid 80, 97 ja 100)